En stjålet varebil med 1000 liter stjålet diesel blev klokken 3.10 natten til onsdag flammernes bytte.

Varebilen brød i brand under transporten, og ilden fik fat i olietanken, som smeltede. Dieselen gjorde at branden blev meget kraftig med fire meter høje flammer. Bilen udbrændte på Vesterbyvej på Øland syd for Brovst. Den kraftige brand betyder også at der ikke er nogle spor efter gerningsmændene, oplyser vagtchef ved Nordjyllands Politi, Henrik Beck til tv2nord.dk.